NARIADENIE KOMISIE (ES) č. 1465/2007
z 12. decembra 2007,
ktorým sa mení a dopĺňa príloha V k nariadeniu Rady (ES) č. 752/2007 týkajúca sa množstvových limitov určitých výrobkov z ocele z Ukrajiny
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 752/2007 (1) z 30. mája 2007 o spravovaní určitých obmedzení dovozu určitých výrobkov z ocele z Ukrajiny,
keďže:
(1)
Dňa 18. júna 2007 (2) Európske spoločenstvo a vláda Ukrajiny podpísali dohodu o obchode s určitými výrobkami z ocele (ďalej len „dohoda“).
(2)
V článku 10 ods. 1 dohody sa stanovuje, že táto dohoda sa každoročne automaticky obnoví, pokiaľ jedna zo zmluvných strán nepredloží druhej strane písomné oznámenie o vypovedaní tejto dohody aspoň šesť mesiacov pred uplynutím jej platnosti, a že pri každom obnovení sa množstvá pre každú skupinu výrobkov zvýšia o 2,5 %.
(3)
Ukrajina neoznámila Spoločenstvu svoj zámer dohodu vypovedať. Dohoda sa preto automaticky obnoví a množstvá pre každú skupinu výrobkov sa zvýšia o 2,5 %.
(4)
Nariadenie (ES) č. 752/2007 by sa preto malo zodpovedajúcim spôsobom zmeniť a doplniť,
PRIJALA TOTO NARIADENIE:
Článok 1
Množstvové limity na rok 2007 stanovené v prílohe V k nariadeniu (ES) č. 752/2007 sa nahrádzajú limitmi na rok 2008 stanovenými v prílohe k tomuto nariadeniu.
Článok 2
Toto nariadenie nadobúda účinnosť 1. januára 2008. Uverejní sa v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 12. decembra 2007